Francisco Vázquez Vázquez - Wikipedia

# Francisco Vázquez Vázquez

### Na Galipedia, a wikipedia en galego.

Francisco Vázquez Vázquez (A Coruña 9 de abril de 1946 - ) é un político galego, alcalde da Coruña durante vinte e tres anos (1983 - 2006) e actualmente embaixador español no Vaticano.

Estudiou Dereito en Madrid. É avogado e inspector de Traballo en excedencia. No 1975 ingresou no PSOE e na UGT na clandestinidade. En febreiro do 1977, no Congreso Constituínte do PSOE en Galicia, é elixido Secretario Xeral dos socialistas galegos, e forma parte do primeiro Comité Federal do PSOE na democracia. Foi Secretario Xeral do PSdeG-PSOE en tres ocasións, presentándose á presidencia da Xunta de Galicia nas primeiras eleccións autonómicas.

En 1983 gaña as eleccións locais na Coruña, obtendo o maior apoio electoral nunha capital de provincia, con máis dun 60% dos votos. Volvería a obter maioría absoluta en 1987, 1991, 1995, 1999 e 2003. Ainda que esta útlima vez, estivo a 200 votos de perdela e quedouse nos 14 escanos que dan a maioría.

Foi varias veces elixido cabeza de lista do PSOE pola provincia da Coruña, e varias lexislaturas Senador. Participou na redacción do Estatuto de Autonomía de Galicia do 1981.

Preside a Federación Española de Municipios y Provincias (FEMP), é Cabaleiro da Orde do Imperio Británico e recibiu a Gran Cruz da Orde de Isabel a Católica.

De caracter provocador, antinacionalista e anti-galeguista, non deixou de abrigar esperanzas de trasladar a capitalidade galega á súa cidade. Políticamente mantén unha ambiguidade calculada: republicano e socialdemócrata convencido, confésase católico practicante e respetuoso coa monarquía.

Famoso, dentro do seu anti-galeguismo, pola súa imposición do nome castelán da cidade, e a sua feroz oposición á utilización oficial do nome galego "A Coruña", en contra das leis de normalizacion da comunidade galega.

O 10 de febreiro de 2006 o goberno español nomeouno embaixador no Vaticano

Traído desde "http://gl.wikipedia.org../../../f/r/a/Francisco_V%C3%A1zquez_V%C3%A1zquez_9f38.html"

Categoría: Políticos

##### Views

- Artigo
- Discusión
- Revisión actual

##### Procura

##### Outras linguas

- Español